Lviv
"Lemberg" suunab siia. Teiste tähenduste kohta vaata artiklit Lemberg (täpsustus). Lviv (ukraina keeles Львів, poola keeles Lwów, saksa keeles Lemberg, eesti keeles varem ka Lvov) on linn Ukrainas, Lvivi oblasti ja Lvivi rajooni keskus. Elanike arv on 2021. aasta seisuga 721 510, millega on see Ukrainas rahvaarvult seitsmendal kohal ja suurim linn Lääne-Ukrainas. Lvivi vanalinn on kantud UNESCO maailmapärandi nimistusse.